Akken ibɣu ferḥen yimawlan s zzwaǧ n mmi-tsen, akken ara run ɣef yelli-tsen ass n tmeɣra-s acku zzwaǧ n uqcic ad d-yernu aɛeggal amaynut ɣer twacult, maca zzwaǧ n teqcict, d anqas ara yenqes seg-s uɛeggal ɛzizen fell-as. Yerra-as umɣar s tmara, mbeɛd mi yella yehder d mass Menṣur, daɣen yesla awal n medden fell-as, dinna i yefhem belli d ṭṭmeɛ i t-id-yuwin, maca anwa amasiḥi i izemren ad ibedd mgal ccix n tmezgida di tmurt n « Surya », blama tbeddel tmuɣli n wat n taddart ɣur-s? Anwa argaz deg usamar i izemren ad d-yaski mgal lebɣi n uselway n ddin-is? Amek ara tbedd tiṭ deg wudem n tneccabt? Amek ara yizmir ufus leqqaqen i yimenɣi 39